open-index/open-wikipedia-markdown huggingface dataset:
Θελξινόη (Σύγγραμμα περιοδικόν)

Η *** Θελξινόη*** ήταν μηνιαίο περιοδικό ποικίλης ύλης που εκδιδόταν στην Κωνσταντινούπολη την περίοδο 1855-1857 από τον Επαμεινώνδα Ι. Φραγκούδη. Ο Φραγκούδης θεωρείται ο πρώτος μυθιστοριογράφος της Κύπρου με το έργο *Θέρσανδρος*.
 
Το περιοδικό είχε και εκπαιδευτικό χαρακτήρα με στόχο τη διεύρυνση των γνώσεων του κοινού με εγκυκλοπαιδικές γνώσεις και πληροφορίες.

## Πηγές
* 

* 

## Δικτυακοί τόποι
* Ψηφιακή Συλλογή Πλειάς - Βιβλιοθήκη & Κέντρο Πληροφόρησης, Πανεπιστήμιο Πατρών -*Ανοικτή Πρόσβαση στο πλήρες κείμενο των άρθρων του περιοδικού*

Κατηγορία:Ελληνικά περιοδικά
Κατηγορία:Ελληνικά ιστορικά περιοδικά
Β΄ Εθνική ποδοσφαίρου ανδρών 1963-64

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 1963-64** διεξήχθη πάλι σε τέσσερις ομίλους και μετείχαν 62 ομάδες. Οι νικητές των ομίλων προκρίθηκαν στην τελική φάση, από την οποία οι δύο ανέβηκαν στην Α΄ εθνική κατηγορία.

## Διοργάνωση
Οι 62 ομάδες της Β΄ εθνικής, που προέρχονταν από όλες τις ενώσεις της Ελλάδας, χωρίστηκαν σε τέσσερις ομίλους, δύο του νότου (15 και 17 ομάδων) και δύο του βορρά (14 και 16 ομάδων). Οι τέσσερις νικητές των ομίλων πέρασαν στην τελική φάση, όπου διεκδίκησαν την άνοδο στην Α΄ εθνική κατηγορία, στην οποία ανέβηκαν οι δύο πρώτοι του τελικού ομίλου.

Το μειονέκτημα και αυτού του πρωταθλήματος Β΄ εθνικής ήταν ο υποβιβασμός πολλών ομάδων, ώστε να ανεβούν αντικαταστάτες τους από όλες τις τοπικές ενώσεις. Υποβιβάστηκαν 23 ομάδες: 7-7-4-5 αντίστοιχα από κάθε όμιλο.

* **Ομάδες**: 62
* **Όμιλοι (4)**: Νότος 2 όμιλοι (15-17 ομάδων), Βορράς 2 όμιλοι (14-16 ομάδων).
* **Πρωταθλητές**: 
** Παναχαϊκή
** **[[Α.Ο. Προοδευτική Νεολαία (ποδόσφαιρο)|Προοδευτική]]**: άνοδος στην Α΄ Εθνική.
** Φίλιπποι Καβάλας
** **[[Α.Ο. Τρίκαλα]]**: άνοδος στην Α΄ Εθνική.
* **Υποβιβασμός στα τοπικά πρωταθλήματα (23 ομάδες)**: 7-7-4-5 αντίστοιχα από κάθε όμιλο.
** **Υποβιβασμός από Α΄ Εθνική**: Ολυμπιακός Χαλκίδας, Α.Ο. Αιγάλεω.

### Πρώτοι σκόρερ
Οι πρώτοι σκόρερ κάθε ομίλου ήταν:
* **Α΄ όμιλος**: Νίκος Ζαγκότσης (Παναχαϊκή): 18 γκολ. 
* **Β΄ όμιλος**: Γιάννης Φραντζής (Προοδευτική): 40 γκολ. 
* **Γ΄ όμιλος**: Κώστας Ζαπάρας (Ηρακλής Σερρών): 17 γκολ.
* **Δ΄ όμιλος**: Ανέστης Αφεντουλίδης (Άρης Καστοριάς): 23 γκολ.

## Βαθμολογίες

### Α΄ όμιλος

 Συγχώνευση «Παλλακωνικής Άμιλλας» με «Σπαρτιατικό Γ.Σ.»


### Β΄ όμιλος

 Συγχώνευση Παλλεσβιακού με Άρη Μυτιλ.

### Γ΄ όμιλος

1Σε αγώνα κατάταξης: **[[Γ.Σ. Φίλιπποι Καβάλας|Φίλιπποι]]** - Ηρακλής Σ.: 1-0

### Δ΄ όμιλος

1Σε αγώνα κατάταξης **[[Α.Ο. Τρίκαλα]]** - Ολυμπιακός Β.: 3-2

 Συγχώνευση Α.Ε. Τρικάλων με Αχιλλέα. Μετονομασία Αχιλλέα.

Συγχώνευση Παμφθιωτικού με Ολυμπιακό Λαμίας.

Συγχώνευση Α.Ε. Τρικάλων με Αχιλλέα. Μετονομασία Α.Ε. Τρικάλων.

## Τελική φάση

## Παραπομπές


## Πηγές
* Στατιστική ποδοσφαίρου.
* Ανδρέας Μπόμης, "Αλμανάκ. Όλα για το ποδόσφαιρο '91", σ. 24.
* Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 41-50.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1963-1964
Βαγγέλης Οικονομάκος

Ο **Βαγγέλης Οικονομάκος** είναι Έλληνας πρώην αθλητής της πυγμαχίας. Υπήρξε για 18 συνεχόμενα χρόνια πυγμάχος του Παναθηναϊκού, από τους καλύτερους του συλλόγου, αγωνιζόμενος με τα χρώματα της ομάδας από το 1957 έως το 1974. Από το 1964 έως το 1973 κατέκτησε 10 συνεχόμενα Πρωταθλήματα Ελλάδας.

Το 1967 κατακτά το χρυσό μετάλλιο στα 71 κιλά στους Μεσογειακούς αγώνες της Τύνιδας. Το 1973 κατέκτησε το χρυσό μετάλλιο στους Βαλκανικούς Αγώνες της Αθήνας. Στο Πανευρωπαϊκό Πρωτάθλημα το 1969 στη Ρουμανία αναδείχθηκε 4ος, ενώ κατέκτησε την 6η θέση σε όλες τις κατηγορίες. Το 2011 τιμήθηκε από το σύλλογο.

## Παραπομπές


Κατηγορία:Έλληνες πυγμάχοι
Κατηγορία:Πυγμάχοι ΠΑΟ
Κατηγορία:Έλληνες Μεσογειονίκες
Κατηγορία:Έλληνες Βαλκανιονίκες
Φωνή της Αμερικής

Η **Φωνή της Αμερικής** (**ΦτΑ**, αγγλικά: *Voice of America*, **VOA**) είναι δίκτυο μεταδόσεων (ραδιοφωνικό, τηλεοπτικό, διαδικτυακό) που εκπέμπει από την Αμερική σε μεγάλο αριθμό γλωσσών παγκοσμίως, χρηματοδοτούμενο από την κυβέρνηση των ΗΠΑ και με επίσημα δηλωμένο στόχο την καθαρή και αποτελεσματική παρουσίαση των πολιτικών της Αμερικανικής κυβέρνησης. Ο φορέας εποπτείας της Φωνής της Αμερικής είναι το Διοικητικό Συμβούλιο Ραδιοτηλεόρασης (*BBG*). Η Φωνή της Αμερικής παρέχει ένα ευρύ φάσμα προγραμμάτων για εκπομπές στο ραδιόφωνο, στη τηλεόραση και στο διαδίκτυο σε όλο τον κόσμο σε 44 γλώσσες, προωθώντας μια θετική άποψη για τις Ηνωμένες Πολιτείες. Υποστηρίζεται από Γραφείο Διεθνών Μεταδόσεων (*U.S. Agency for Global Media*) της αμερικανικής κυβέρνησης.

Η Φωνή της Αμερικής λειτουργούσε και ελληνική υπηρεσία, την Ελληνική Υπηρεσία της Φωνής της Αμερικής, η οποία λειτουργούσε αδιάκοπα από το 1942 έως το 2014, όταν και έκλεισε λόγω περικοπών που έγιναν από τον φορέα εποπτείας του οργανισμού. 

## Παραπομπές


## Εξωτερικοί σύνδεσμοι

*Επίσημη ιστοσελίδα
*Αρχείο της ελληνικής υπηρεσίας 

Κατηγορία:Ιστότοποι
Κατηγορία:Αμερικάνικοι τηλεοπτικοί σταθμοί
Κατηγορία:Ραδιοφωνικοί σταθμοί στις Ηνωμένες Πολιτείες
Λόφου

Η **Λόφου** είναι χωριό της επαρχίας Λεμεσού στην Κύπρο.

## Τοποθεσία
Η Λόφου βρίσκεται 26 χιλιόμετρα βορειοδυτικά της Λεμεσού, στη γεωγραφική περιφέρεια των Κρασοχωρίων Επαρχίας Λεμεσού. Βρίσκεται σε υψόμετρο 790 μέτρων πάνω από την επιφάνεια της θάλασσας. Δυτικά συνορεύει με το Βουνί, βορειοδυτικά με το Κοιλάνι, βορειοανατολικά με τη Συλίκου, ανατολικά με τον Άγιο Γεώργιο και το Μονάγρι, νοτιοανατολικά με την Άλασσα και νότια και νοτιοανατολικά με τον Άγιο Θεράπων.

## Ονομασία
Η ονομασία του χωριού προέρχεται από το γεγονός ότι είναι κτισμένο πάνω σε ένα λόφο. Η αρχική ονομασία του χωριού ήταν (*ο) Λόφος*. Με αυτή την ονομασία χρησιμοποιείτο ως τις αρχές του 20 αιώνα. Σύμφωνα με τον Σίμο Μέναρδο, η αλλαγή στην ονομασία του χωριού από ονομαστική σε γενική πτώση (από *Λόφο* σε *Λόφου*), έγινε γιατί η γενική πτώση ήταν πιο εύχρηστη στην καθημερινή ομιλία των αγροτών. Μετέπειτα το αρσενικό γένος έγινε θηλυκό, επειδή συνοδευόταν από τη λέξη *κώμη*, η οποία είναι σε γένος θηλυκό. Δηλαδή, αντί οι άνθρωποι να χρησιμοποιούν τη φράση *κώμη του Λόφου*, χρησιμοποιούσαν τη φράση *κώμη της Λόφου*. Από τη γενική πτώση *της Λόφου*, προέκυψε και η ονομαστική *η Λόφου*, με την οποία είναι πλέον γνωστό το χωριό.

## Ιστορία
Από ανεύρεση αγγείων προκύπτει το συμπέρασμα ότι η περιοχή της Λόφου ήταν κατοικημένη από την εποχή του χαλκού. Ο οικισμός της Λόφου, ωστόσο, πιθανότατα να ιδρύθηκε λίγο πριν την έναρξη της Φραγκοκρατίας, την εποχή των αραβικών επιδρομών, όταν οι κάτοικοι των παράλιων περιοχών αναγκάστηκαν να εγκατασταθούν στις ορεινές περιοχές για ασφάλεια.

Το παλαιότερο γραπτό κείμενο στο οποίο αναφέρεται η Λόφου προέρχεται από την περίοδο της Φραγκοκρατίας. Ο Λεόντιος Μαχαιράς αναφέρει ότι η Λόφου παραχωρήθηκε, μαζί με άλλα χωριά, από τον βασιλιά Ιάκωβο Α΄ στον αδελφό του Τζανότ ντε Λουζινιάν, λόρδο της Βηρυτού, γύρω στο 1392.

## Πληθυσμός
Σύμφωνα με τις απογραφές πληθυσμού που πραγματοποιήθηκαν στην Κύπρο, ο πληθυσμός του χωριού έφτασε στο υψηλότερο σημείο του το 1946. Στη συνέχεια ο πληθυσμός του χωριού μειώθηκε με πολύ έντονους ρυθμούς. Οι κάτοικοι του χωριού κάποιες εποχές του χρόνου μετακινούνταν στην περιοχή του Ύψωνα, για να καλλιεργήσουν ή να θερίσουν τα χωράφια που είχαν εκεί. Σταδιακά, εγκαταστάθηκαν στον Ύψωνα, ο οποίος προϋπήρχε ως οικισμός.

Ο πίνακας που ακολουθεί παρουσιάζει τον πληθυσμό της Λόφου όπως καταγράφηκε στις απογραφές πληθυσμού που έγιναν στην Κύπρο.



## Φωτογραφίες


Αρχείο:Lofou primary school 01.jpg|Δημοτικό Σχολείο Λόφου
Αρχείο:Lofou Welcome Road Sign 01.jpg
Αρχείο:View of Lofou 05.jpg



## Παραπομπές


## Πηγές
*
*
*
*
*
*
*
*
*
*
*

## Βιβλιογραφία
*

## Εξωτερικοί σύνδεσμοι
*
*Σύνδεσμος Αποδήμων Λόφου
*

Κατηγορία:Κοινότητες της Επαρχίας Λεμεσού
Κατηγορία:Κρασοχώρια Επαρχίας Λεμεσού
Διεθνής Ένωση Τηλεπικοινωνιών

Η **Διεθνής Ένωση Τηλεπικοινωνιών** (αγγλικά: *[https://www.itu.int/en/Pages/default.aspx International Telecommunication Union]*, γαλλικά: *[https://www.itu.int/fr/Pages/default.aspx Union internationale des télécommunications]*) είναι ο αρμόδιος οργανισμός του ΟΗΕ για τις τεχνολογίες τηλεπικοινωνιών και πληροφοριών (ICT). Η Διεθνής Ένωση Τηλεπικοινωνιών ιδρύθηκε το 1865 για την προώθηση της συνεργασίας μεταξύ των διεθνών τηλεγραφικών δικτύων της εποχής. Σήμερα είναι υπεύθυνη για τo διαμερισμό του φάσματος των ραδιοσυχνοτήτων σε όλες τις χώρες και την απονομή των δορυφορικών τροχιών, προωθεί τη συνεργασία μεταξύ των χωρών για την εγκατάσταση δορυφόρων στο διάστημα, εργάζεται για τη βελτίωση των υποδομών για τις τηλεπικοινωνίες στις αναπτυσσόμενες χώρες και δημιουργεί παγκόσμια τεχνικά πρότυπα για τον εξοπλισμό.

Παράλληλα, οργανώνει εκθέσεις και συνέδρια, όπως το ITU TELECOM WORLD, που προσελκύει εκπροσώπους από κυβερνήσεις και φορείς των τηλεπικοινωνιών και της πληροφορικής για την έκθεση νέων προϊόντων και ανταλλαγή ιδεών.

Η Διεθνής Ένωση Τηλεπικοινωνιών δραστηριοποιείται σε χώρους των τεχνολογιών τηλεπικοινωνιών και πληροφοριών όπως η τεχνητή νοημοσύνη (ΑΙ), η κυβερνοασφάλεια, το broadband Internet, ασύρματη τεχνολογία, αεροναυτική και θαλάσσια πλοήγηση, ραδιοαστρονομία, μετεωρολογία μέσω δορυφόρων και πολλά άλλα.

Αριθμεί 193 Κράτη - μέλη και περίπου 900 Εταιρείες, Πανεπιστήμια και διεθνείς και περιοχικούς οργανισμούς και εδρεύει στη Γενεύη.

## Διευθυντές και γενικοί γραμματείς της ITU

## Παραπομπές


## Εξωτερικοί σύνδεσμοι
* 

Κατηγορία:Οργανισμός Ηνωμένων Εθνών
Κατηγορία:Γενεύη
Κατηγορία:Διεθνείς οργανισμοί
Κατηγορία:Ψηφιακό χάσμα
Β΄ Εθνική ποδοσφαίρου ανδρών 1965-66

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 1965-66** διεξήχθη σε τρεις ομίλους των 16 ομάδων, δηλαδή μετείχαν συνολικά 48 ομάδες. Οι νικητές των ομίλων προκρίθηκαν στην τελική φάση, από την οποία οι δύο ανέβηκαν στην Α΄ εθνική κατηγορία.

## Διοργάνωση
Το 1965-66 έγινε μια προσπάθεια εξορθολογισμού του πρωταθλήματος Β΄ εθνικής, με τη δημιουργία τριών ομίλων των 16 ομάδων, από τις οποίες θα υποβιβάζονταν οι 15 (5Χ3) στη Γ΄ Εθνική. Όμως, η προσπάθεια έμεινε ημιτελής. Διότι, τελικά δεν υποβιβάστηκε καμιά ομάδα και αποφασίστηκε την επόμενη σεζόν οι ομάδες να γίνουν 18 σε κάθε όμιλο. Κατά τα άλλα, όπως και τις προηγούμενες σεζόν, οι νικητές των ομίλων (τρεις αυτή τη φορά) πέρασαν στην τελική φάση, όπου διεκδίκησαν την άνοδο στην Α΄ εθνική κατηγορία. Ανέβηκαν οι δύο πρώτοι του τελικού ομίλου.

***Ομάδες**: 48
***Όμιλοι**: 3 των 16 ομάδων.
***Πρωταθλητές**: 
** **[[Ο.Φ.Η. (ποδόσφαιρο ανδρών)|Ο.Φ.Η.]]**
** **[[Α.Γ.Σ. Βύζας Μεγάρων|Βύζας Μεγάρων]]**: άνοδος στην Α΄ Εθνική.
** **[[Γ.Α.Σ. Βέροια]]**: άνοδος στην Α΄ Εθνική.
***Υποβιβασμός**: καμία ομάδα.
****Υποβιβασμός από Α΄ Εθνική (2)**: Παναιγιάλειος, Νίκη Βόλου.
****Άνοδος από [[Γ΄ Εθνική ποδοσφαίρου ανδρών 1965-1966|Γ΄ Εθνική]] (4)**: Λεβαδειακός, Εργοτέλης, Εθνικός Αλεξανδρούπολης, Μ. Αλέξανδρος Θεσ/νίκης, καθώς και ο Ροδιακός, ο οποίος δεν μετείχε στην Γ' εθνική της χρονιάς αυτής.

### Πρώτοι σκόρερ
Οι πρώτοι σκόρερ κάθε ομίλου ήταν:

***Α΄ όμιλος**: Ιωαννίδης (Π.Α.Ο. Καλογρέζας): 23  γκολ. 
***Β΄ όμιλος**: Σάκης Κουβάς (Βύζας): 26 γκολ. 
***Γ΄ όμιλος**: Γιώργος Πασχαλίδης (Ολυμπιακός Βόλου): 14 γκολ.

## Βαθμολογίες

Οι Α.Ο. Ιωαννίνων και Αβέρωφ Ιωαννίνων συγχωνεύτηκαν, προκύπτοντας οι Π.Α.Σ. Γιάννινα (μετονομασία ΑΟΙ) και Α.Ο. Μπιζάνι (μετονομασία Αβέρωφ).
Από μετονομασία της Ατλαντίδας Χανίων.
Από συγχώνευση Αιολικού, Α.Ε. Μυτιλήνης και Α.Ο. Λέσβου.
Ο Α.Ο. Καβάλα, επισήμως μετείχε στο πρωτάθλημα με την επωνυμία «Φίλιπποι».

 Έχει πραγματοποιηθεί η συγχώνευση με τον Μακεδονικό Κοζάνης αλλά δεν έχει ολοκληρωθεί η μετονομασία σε Φ.Σ. Κοζάνη

## Τελική φάση

### Αποτελέσματα
*12 Ιουνίου 1966, γήπεδο ΠΑΟ:
**Γ.Α.Σ. Βέροια - ΟΦΗ: 2-0.
*15 Ιουνίου 1966, στάδιο Γ. Καραϊσκάκης:
**Βύζας Μεγάρων - Γ.Α.Σ. Βέροια: 4-0.
*19 Ιουνίου 1966, στάδιο Ν. Φιλαδέλφειας:
**ΟΦΗ - Βύζας Μεγάρων: 2-2.
*22 Ιουνίου 1966, στάδιο Κατερίνης:
**Γ.Α.Σ. Βέροια - ΟΦΗ: 1-0. 
*26 Ιουνίου 1966, στάδιο Έδεσσας:
**Γ.Α.Σ. Βέροια - Βύζας Μεγάρων: 2-3. 
*3 Ιουλίου 1966:
**Βύζας Μεγάρων - ΟΦΗ: 2-0 (*άνευ αγώνα, παραίτηση ΟΦΗ*).

### Βαθμολογία

## Παραπομπές


## Πηγές

*Στατιστική ποδοσφαίρου.
*Ανδρέας Μπόμης, "Αλμανάκ. Όλα για το ποδόσφαιρο '91", σ. 24-25.
*"Αθλητική Ηχώ", 1/7/1966.
*Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 61-68.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1965-1966
Λικ-Αντόλφ Τιαό

Ο **Λικ Αντόλφ Τιαό** (Luc-Adolphe Tiao, 4 Ιουνίου 1954-) είναι πολιτικός και διπλωμάτης από την Μπουρκίνα Φάσο. Υπηρέτησε ως πρωθυπουργός από τις 18 Απριλίου 2011 ως τις 30 Οκτωβρίου 2014.

Ο Τιαό διορίστηκε στην πρωθυπουργία του κράτους στις 18 Απριλίου 2011 από τον πρόεδρο Μπλεζ Κομπαορέ και διαδέχθηκε στο αξίωμα τον Τέρτιους Ζονγκό. Διετέλεσε πρεσβευτής της χώρας του στη Γαλλία. Διορίστηκε πρωθυπουργός έπειτα από διαδηλώσεις που πραγματοποίησαν φοιτητές, στρατιωτικοί και αστυνομικοί.

## Παραπομπές


Κατηγορία:Πρωθυπουργοί της Μπουρκίνα Φάσο
Σταμάτιος Ζάρκος

Ο **Σταμάτιος Ζάρκος** ήταν αγωνιστής της Ελληνικής Επαναστάσεως του 1821.

Η καταγωγή του ήταν από την Ήπειρο. Έλαβε μέρος σε πολλές μάχες στη Δυτική Στερεά Ελλάδα. Σκοτώθηκε στη πολιορκία της Ναυπάκτου τον Μάιο του 1821. Αδελφός του Σταματίου Ζάρκου ήταν ο Σωτήριος Ζάρκος, επίσης αγωνιστής του 1821.

## Πηγές
* "Εγκυκλοπαίδεια Πάπυρος Larousse Britannica"  τομ.25ος, σελ.368.

Κατηγορία:Αγωνιστές του 1821
Ζάρκος (αποσαφήνιση)

Το όνομα **Ζάρκος** μπορεί να αναφέρεται στα εξής:

## Πρόσωπα

* Πανάγος Ζάρκος Αγωνιστής του 1821
* Σταμάτιος Ζάρκος Αγωνιστής του 1821.
* Σωτήριος Ζάρκος Αγωνιστής του 1821, αδελφός του προηγουμένου.
* Γιώργης Ζάρκος, συγγραφέας

## Τοποθεσίες

* Ζάρκο Τρικάλων ελληνική κωμόπολη
Μετατροπή μοτοσικλέτας

Η μετατροπή μοτοσικλετών είναι ένα χόμπι με πολλούς φανατικούς οπαδούς, κυρίως νεαρής ηλικίας. Συνίσταται στην αντικατάσταση ορισμένων εξαρτημάτων μιας μοτοσικλέτας, με σκοπό τη βελτίωση της απόδοσής της.  Πολλές φορές οι μοτοσiκλέτες - αλλά και τα αυτοκίνητα - τα οποία έχουν υποστεί μετατροπή αναφέρονται ως «φτιαγμένα» ή «πειραγμένα». 

Οι μετατροπές συχνά γίνονται σε «παπιά», επειδή είναι σχετικά οικονομικά και προσιτά τα απαραίτητα ανταλλακτικά.

## Παράδειγμα μετατροπής σε παπί
thumb|250px|Αριστερά ο εργοστασιακός κύλινδρος από παπί 100cc, δεξιά το ανταλλακτικό που χρησιμοποιήθηκε για τη μετατροπή σε 130cc
Για να γίνει μια ολοκληρωμένη  μετατροπή από τα 50cc στα 100cc, πρέπει να αλλαχθούν τα παρακάτω:
*Κύλινδρος
*Πιστόνι
*Κεφαλή (π.χ. μεγαλύτερες βαλβίδες, εκκεντροφόρος, θάλαμος καύσης)
*Καρμπυρατέρ
*Στρόφαλος
*Τρόμπα (αντλία) λαδιού (για να μπορεί να δίνει περισσότερο λάδι) 
*Καμπάνα
*Ρεύματα (π.χ. πηνία για να δίνει το σωστό ρεύμα)
*Εξάτμιση
*Βολάν

## Προειδοποιήσεις

Η ενασχόληση με τις μετατροπές μοτοσικλετών εμπεριέχει κινδύνους. Πολλές φορές οι χομπίστες υπερβαίνουν τα όρια και τους περιορισμούς μιας μοτοσικλέτας, με αποτέλεσμα να είναι επικίνδυνη η οδήγησή της. Επίσης, είναι σχεδόν βέβαιο ότι οι μοτοσικλέτες αυτές δεν θα τηρούν τις ισχύουσες προδιαγραφές υγείας και ασφάλειας: για παράδειγμα, ο θόρυβος από παπάκι με «πειραγμένη» εξάτμιση υπερβαίνει κατά πολύ την επιτρεπτή στάθμη θορύβου (ντεσιμπέλ) για αστική περιοχή. Για τους λόγους αυτούς, η μετατροπή μοτοσικλετών διώκεται από το νόμο, και οι παραβάτες τιμωρούνται με πρόστιμο έως και κατάσχεση της μοτοσικλέτας. 

## Εξωτερικοί σύνδεσμοι
* Ιστότοπος με φωτογραφίες μετατροπών σε μοτοσικλέτες
* Ιστότοπος του περιοδικού βελτιώσεων "Burnout"

Κατηγορία:Μοτοσικλέτα
Μουσείο Ελιάς Πυλάρου

Το **Μουσείο Ελιάς Πυλάρου** βρίσκεται στον οικισμό Μακρυώτικα, στην Πύλαρο της Κεφαλονιάς. Στεγάζεται στο κτίριο του παλιού ελαιοτριβείου Αγίου Δημητρίου, το οποίο προσφέρθηκε δωρεάν από την εκκλησία του Αγίου Δημητρίου προκειμένου να δημιουργηθεί το μουσείο. Οι εργασίες της αναστήλωσης χρηματοδοτήθηκαν από το Επιχειρησιακό Πρόγραμμα Κοινοτικής Πρωτοβουλίας «Leader Plus», ενώ τα εγκαίνια του μουσείου έγιναν στις 17 Ιουλίου 2010.

## Ιστορία του κτιρίου

Το διώροφο κτίριο του ελαιοτριβείου κτίστηκε περίπου στα μέσα του 19ου αιώνα. Ύστερα από τους  καταστροφικούς σεισμούς του 1953 στο νησί της Κεφαλονιάς, ο όροφος του κτιρίου  κατέρρευσε. Σήμερα σώζονται η εξωτερική πέτρινη σκάλα, το μεσοπάτωμα καθώς και τα φουρούσια του μπαλκονιού, ως μάρτυρες για την ύπαρξη του επάνω ορόφου. Λειτούργησε ως τη δεκαετία του ’60 με οικοτεχνικό χαρακτήρα και εξυπηρετούσε τη μικρή τοπική κοινωνία.

## Το μουσείο

Στο μουσείο έχουν κρατηθεί τα αρχικά στοιχεία του κτιρίου και του εξοπλισμού. Στο χώρο του μουσείου υπάρχουν σήμερα οι μυλόπετρες, η λίμπα, οι στάσεις, τα τσόλια και ακόμη και τα πλιθάρια  που αποθήκευαν λάδι. Χρησιμοποιήθηκε στο δάπεδο πέτρα Φάλαρης και συντηρήθηκαν με επιμέλεια τα κινητά μέρη. 

Το μουσείο είναι επισκέψιμο καθ'όλη τη διάρκεια του έτους, ενώ επισκέψεις στο Μουσείο Ελιάς Πυλάρου έχουν ενταχθεί στα Προγράμματα Περιβαλλοντικής Εκπαίδευσης που πραγματοποιούνται στα σχολεία της Κεφαλονιάς αλλά και σε άλλες περιοχές.

Στο μουσείο λειτουργεί και κατάστημα αναμνηστικών ειδών και προϊόντων από ελαιόλαδο.

## Πηγές

Δίμηνη ενημερωτική έκδοση του Δήμου Πυλαρέων "Πυλαρινά Νέα", Αρ. Φύλλου 103, Ιούνιος - Ιούλιος 2010.

## Εξωτερικοί Σύνδεσμοι

Ωράριο Λειτουργίας - Πληροφορίες

Κατηγορία:Κεφαλονιά
Πυλαρου
1092 Λίλιουμ

Ο **Λίλιουμ (Lilium)** είναι ένας σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,661. Ανακαλύφθηκε το 1924 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από την επιστημονική (λατινική) ονομασία του φυτού κρίνο.

## Φυσικά χαρακτηριστικά
Η μέση διάμετρος του Λίλιουμ εκτιμάται σε 46,17 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,039. Ο Λίλιουμ περιστρέφεται γύρω από τον εαυτό του μία φορά κάθε 17,6 ή 24,6 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λιλιουμ
1091 Σπιραία

μικρογραφία|Η τροχιά του αστεροειδούς 1091 Σπιραία
Η **Σπιραία (Spiraea)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,878. Ανακαλύφθηκε το 1928 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το ομώνυμο φυτό. Η Σπιραία ανήκει στην Οικογένεια αστεροειδών της Κυβέλης.

## Φυσικά χαρακτηριστικά
Η μέση διάμετρος της Σπιραίας εκτιμάται σε 31,98 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0994.

Η ανάλυση της καμπύλης φωτός έδωσε περίοδο περιστροφής 7,01 ωρών με πλάτος φωτεινότητας 0,03 μεγέθους ( U=1+).

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Σπιραια
1094 Σιβηρία

μικρογραφία|3D μοντέλο του αστεροειδούς 1094 Σιβηρία
Η **Σιβηρία** (*Siberia*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,526. Ανακαλύφθηκε το 1926 από τον Ρώσο αστρονόμο Σεργκέι Ιβάνοβιτς Μπελιάφσκι, που παρατηρούσε από το Σιμέις της Κριμαίας, και πήρε το όνομά της από την ομώνυμη περιοχή της Ρωσίας.

## Φυσικά χαρακτηριστικά
Η μέση διάμετρος της Σιβηρίας εκτιμάται σε 18,04 χιλιόμετρα. Ο φασματικός τύπος της είναι **Xk**, ενώ το άλβεδό της είναι 0,0943. Η Σιβηρία περιστρέφεται γύρω από τον εαυτό της μία φορά κάθε 21 ώρες και 9 λεπτά, μία αρκετά αργή περιστροφή για αστεροειδή.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Σιβηρια
Κατηγορία:Σιβηρία
1093 Φρέντα

Η **Φρέντα (Freda)** είναι ένας μεγάλος αλλά πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,794. Ανακαλύφθηκε το 1925 από τον Ρωσογάλλο αστρονόμο Βενιαμίν Ζεχόφσκι, που παρατηρούσε από το Αλγέρι, και πήρε το όνομά της προς τιμή του Φρεντ Πρεβόστ, μηχανικού και ευεργέτη της Σχολής Φυσικών Επιστημών του Πανεπιστημίου του Μπορντώ. Αξιοσημείωτη είναι η μεγάλη κλίση της τροχιάς της Φρέντας ως προς την εκλειπτική.

## Φυσικά χαρακτηριστικά
Η μέση διάμετρος της Φρέντας εκτιμάται σε 116,74 χιλιόμετρα. Ο φασματικός τύπος της είναι **C** (ανθρακούχος), ενώ το γεωμετρικό άλβεδό της είναι 0,0381. Η Φρέντα περιστρέφεται γύρω από τον εαυτό της μία φορά κάθε 19 ώρες και 40 λεπτά, μία μάλλον αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Φρεντα
1095 Τουλίπα

μικρογραφία|3D μοντέλο του αστεροειδούς 1095 Τουλίπα
Η **Τουλίπα (Tulipa)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,289. Ανακαλύφθηκε το 1926 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από το ομώνυμο φυτό.

## Φυσικά χαρακτηριστικά
Η μέση διάμετρος της Τουλίπας εκτιμάται σε 31,52 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,1208. Η Τουλίπα περιστρέφεται γύρω από τον εαυτό της μία φορά κάθε 2 ώρες και 47 λεπτά, μία αρκετά γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τουλιπα
1097 Βικία

Η **Βικία (Vicia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,835. Ανακαλύφθηκε το 1928 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από την επιστημονική (λατινική) ονομασία του φυτού βίκος.

## Φυσικά χαρακτηριστικά
Η μέση διάμετρος της Βικίας εκτιμάται σε 21,08 χιλιόμετρα. Η μάζα της εκτιμάται σε 10 τρισεκατομμύρια τόνους. Ο φασματικός τύπος της είναι άγνωστος, ενώ το άλβεδό της είναι 0,060. Η μέση θερμοκρασία στην επιφάνεια της Βικίας εκτιμάται ότι είναι περίπου 100 ως 105 βαθμοί C υπό το μηδέν, αλλά κατά το περιήλιο η μέγιστη θα πρέπει να ανέρχεται μέχρι τους 0 βαθμούς περίπου.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Βικια
1098 Χακόνε

μικρογραφία|3D μοντέλο του αστεροειδούς 1098 Χακόνε
Ο **Χακόνε (Hakone)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,334. Ανακαλύφθηκε το 1928 από τον Ιάπωνα αστρονόμο Οκούρο Οϊκάβα, που παρατηρούσε από το Τόκιο, και πήρε το όνομά του από την ομώνυμη πόλη της Ιαπωνίας.

## Φυσικά χαρακτηριστικά
Η μέση διάμετρος του Χακόνε εκτιμάται σε 24,72 χιλιόμετρα. Η μάζα του εκτιμάται σε 16 τρισεκατομμύρια τόνους. Ο φασματικός τύπος του είναι **Xe**, ενώ το γεωμετρικό άλβεδό του είναι 0,2404. Ο Χακόνε περιστρέφεται γύρω από τον εαυτό του μία φορά κάθε 7 ώρες και 8,5 λεπτά. Η μέση θερμοκρασία στην επιφάνεια του Χακόνε εκτιμάται ότι είναι περίπου 100 ως 105 βαθμοί C υπό το μηδέν.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Χακονε
1099 Φιγκνερία

μικρογραφία|Η τροχιά του αστεροειδούς 1099 Φιγκνερία
Η **Φιγκνερία (Figneria)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,051. Ανακαλύφθηκε το 1928 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά της από το επώνυμο της Ρωσίδας επαναστάτριας Βέρα Φίγκνερ (1852-1942).

## Φυσικά χαρακτηριστικά
Η μέση διάμετρος της Φιγκνερίας εκτιμάται σε 29,38 χιλιόμετρα. Η μάζα της εκτιμάται σε 27 τρισεκατομμύρια τόνους. Ο φασματικός τύπος της είναι άγνωστος, ενώ το άλβεδό της είναι 0,1415. Η Φιγκνερία περιστρέφεται γύρω από τον εαυτό της μία φορά κάθε 13 ώρες και 35 λεπτά. Η μέση θερμοκρασία στην επιφάνειά της εκτιμάται ότι είναι περίπου 115 ως 120 βαθμοί C υπό το μηδέν.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Φιγκνερια
1096 Ρεουνέρτα

Η **Ρεουνέρτα (Reunerta)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,638. Ανακαλύφθηκε το 1928 από τον Νοτιοαφρικανό αγγλικής καταγωγής αστρονόμο Χάρρυ Έντγουιν Γουντ, που παρατηρούσε από το Γιοχάνεσμπουργκ, και πήρε το όνομά της προς τιμή του φίλου του Θίοντορ Ρόινερτ μηχανικού και ευεργέτη του εκεί αστεροσκοπείου.

## Φυσικά χαρακτηριστικά
Η μέση διάμετρος της Ρεουνέρτα εκτιμάται σε 45,84 χιλιόμετρα. Ο φασματικός τύπος της είναι C, ενώ το άλβεδό της είναι 0,0638. Η Ρεουνέρτα περιστρέφεται γύρω από τον εαυτό της μία φορά κάθε 13 ώρες και 2 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Ρεουνερτα
Πόπη Λάζου

Η **Πόπη Λάζου** (γένν. 1937) είναι Ελληνίδα ηθοποιός.

## Βιογραφικό
Γεννήθηκε το 1937 στα Καλάβρυτα. Από το 1959 έως το 1977 πρωταγωνίστησε σε 25 ταινίες, δίπλα σε ιερά τέρατα, όπως τον Βασίλη Αυλωνίτη, τον Νίκο Σταυρίδη, τον Λάμπρο Κωνσταντάρα, τη Γεωργία Βασιλειάδου, τον Νίκο Ρίζο κ.ά. Υποδύθηκε κυρίως εύπορες ζωντοχήρες γυναίκες.

Τη δεκαετία του 60 έλαβε μέρος σε πολλά θεατρικά σχήματα. Εμφανίστηκε και στο Εθνικό Θέατρο και συγκεκριμένα: στο δραματικό έργο "Το γαϊτανάκι" (1983 - Σκηνοθεσία: Τάκης Παναγόπουλος - Συγγραφέας: Ζωρζ Σαρή - Μουσική: Λουκιανός Κηλαηδόνης) & στο Έργο "Χαραυγή" (1972). Εμφανίστηκε και στην τηλεόραση στο Θέατρο της Δευτέρας (ΕΡΤ) και συγκεκριμένα στις παραστάσεις: "Το σταυροδρόμι" (1979) και "Ταγκό" (1980).

Το 1960 ο Φιλοποίμην Φίνος την εντάσσει στη Φίνος Φιλμ, και η Πόπη Λάζου παίρνει σημαντικούς ρόλους στις ταινίες *[[Τα κίτρινα γάντια]]* (1960), *[[Ο Κλέαρχος, η Μαρίνα και ο κοντός (ταινία, 1961)|Ο Κλέαρχος, η Μαρίνα και ο κοντός]]* (1961), *[[Ζητείται ψεύτης (ταινία, 1961)|Ζητείται ψεύτης]]* (1961) και *[[Η κυρία του κυρίου (ταινία)|Η κυρία του κυρίου]]* (1962), όμως δεν θα έχει συνέχεια η η συνεργασία τους. 

Στο πλαίσιο του αφιερώματος στα 100+1 χρόνια του Ελληνικού Κινηματογράφου που οργάνωσε ο Δήμος Αθηναίων στο Σινέ Ορφέας με την υποστήριξη του Ελληνικού Κέντρου Κινηματογράφου, ο δήμαρχος Αθηναίων Θεόδωρος Μπεχράκης τίμησε την Τρίτη 19 Σεπτεμβρίου 2006 την Πόπη Λάζου με το Μετάλλιο της Πόλης, μαζί με άλλους 90 σημαντικούς ανθρώπους της χρυσής εποχής του ελληνικού κινηματογράφου, όπως πρωταγωνιστές, σκηνοθέτες, τεχνικούς και μουσικοσυνθέτες για την αναγνώριση της μεγάλης προσφοράς τους στην έβδομη τέχνη.

## Φιλμογραφία

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
1101 Κληματίς

Η **Κληματίς (Clematis)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,565. Ανακαλύφθηκε το 1928 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από το ομώνυμο γένος φυτών.

## Φυσικά χαρακτηριστικά
Η μέση διάμετρος της Κληματίδος εκτιμάται σε 37,86 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,1124. Η Κληματίς περιστρέφεται γύρω από τον εαυτό της μία φορά κάθε 12 ώρες και 41 λεπτά ή (σύμφωνα με δημοσίευση του 2010) μία φορά κάθε 34 περίπου ώρες, μία πολύ αργή περιστροφή.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Κληματις
Ζαφείρης Ζαφειρίου

Ο **Ζαφείρης Ζαφειρίου** ήταν αγωνιστής της Ελληνικής Επαναστάσεως του 1821.

Η καταγωγή του ήταν πιθανώς από την Άμφισσα. Έλαβε μέρος σε πολλές μάχες στην Ανατολική Στερεά Ελλάδα. Διακρίθηκε περισσότερο ως πυροτεχνουργός σε κρίσιμες ανάγκες των επαναστατών. Σκοτώθηκε στη πολιορκία της Ακρόπολης το 1827. Γιος του Ζαφείρι Ζαφειρίου ήταν ο Θεόδωρος Ζαφειρίου, επίσης αγωνιστής του 1821.

## Πηγές
* "Εγκυκλοπαίδεια Πάπυρος Larousse Britannica"  τομ.25ος, σελ.371.

Κατηγορία:Αγωνιστές του 1821
1100 Αρνική

Η **Αρνική (Arnica)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,748. Ανακαλύφθηκε το 1928 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από το ομώνυμο γένος φυτών.

Το φαινόμενο μέγεθος της Αρνικής κατά τη μέση αντίθεσή της είναι 14,2.

## Φυσικά χαρακτηριστικά
Η μέση διάμετρος της Αρνικής είναι άγνωστη. Η Αρνική περιστρέφεται γύρω από τον εαυτό της μία φορά κάθε 14 ώρες και 32 λεπτά. Η μέση θερμοκρασία στην επιφάνειά της εκτιμάται ότι είναι περίπου 110 βαθμοί C υπό το μηδέν.

## Εξωτερικοί σύνδεσμοι
* Τροχιά από το JPL (Java) / Εφημερίδα

Αρνικη
Κυριάκος Σκούρτης

Ο **Κυριάκος Σκούρτης** ήταν πλοίαρχος από την Ύδρα ο οποίος συμμετείχε στην Επανάσταση του 1821. Έμεινε γνωστός κυρίως για το γεγονός πως το 1825, αν και ναυτικός, διορίστηκε από την κυβέρνηση Κουντουριώτη αρχιστράτηγος των χερσαίων δυνάμεων.

## Βιογραφικό

Κατά την προεπαναστατική περίοδο, ο Σκούρτης ναυτολογήθηκε και υπηρέτησε στο οθωμανικό ναυτικό. Με το ξέσπασμα της εξέγερσης, έλαβε ενεργά μέρος στις ναυτικές επιχειρήσεις.

Κατά τη διάρκεια των εμφυλίων συγκρούσεων της περιόδου 1823 - 1825 τάχτηκε στο πλευρό των κυβερνητικών δυνάμεων του Γεωργίου Κουντουριώτη. Μάλιστα, τον Μάιο του 1824, από κοινού με τον Χατζηχρήστο, νίκησε τις αντικυβερνητικές δυνάμεις των Νικηταρά, Πλαπούτα, Τσώκρη και Πάνου Κολοκοτρώνη στις μάχες της Δαλαμανάρας (8 Μαΐου) και των Μύλων (12 Μαΐου). Μετά τη λήξη του εμφυλίου και την επικράτηση των κυβερνητικών δυνάμεων ο Σκούρτης μετέφερε στην Ύδρα ως κρατούμενους μερικούς από τους σημαντικότερους εκπροσώπους της αντίπαλης παράταξης όπως ο Θεόδωρος Κολοκοτρώνης, οι αδελφοί Δεληγιάννη, δύο μέλη της οικογένειας Νοταρά, ο Μητροπέτροβας κ.ά. 

Όταν το 1825 οι δυνάμεις του Ιμπραήμ πασά αποβιβάστηκαν στην Πελοπόννησο, ο Σκούρτης, όντας ευνοούμενος του Κουντουριώτη, γέρος σε ηλικία και παρά το γεγονός πως ήταν ναυτικός, διορίστηκε από την κυβέρνηση αρχιστράτηγος των χερσαίων δυνάμεων, πράγμα που προκάλεσε μεγάλη δυσαρέσκεια και απειθαρχία ακόμη και στις τάξεις των φιλοκυβερνητικών οπλαρχηγών. Ο Μιχαήλ Σακελλαρίου αναφέρει ότι ο Κουντουριώτης τον διόρισε λόγω της έλλειψης έχθρας προς το προσωπό του και ότι από την πρώτη στιγμή αντιμετώπισε την περιφρόνηση από τους υπόλοιπους οπλαρχηγούς αδυνατώντας να τους επιβληθεί. Ακολούθησε στις 7 Απριλίου του 1825 η καταστροφική για τις ελληνικές δυνάμεις μάχη του Κρεμμυδίου κατά την οποία η έλλειψη γνώσεων του Σκούρτη πάνω στην τακτική χερσαίων πολεμικών επιχειρήσεων, το χαμηλό αξιόμαχο της δύναμης που διοικούσε, η κακή διάταξη με την οποία παρέταξε το στράτευμα (το τμήμα που διοικούσε, το οποίο υπερασπιζόταν το κέντρο της ελληνικής παράταξης δεν οχυρώθηκε στα ταμπούρια) και ορισμένα φημολογούμενα περιστατικά όπως η εκφώνηση ναυτικών παραγγελμάτων από τον ίδιο, σε συνδυασμό με την ανώτερη πολεμική τακτική των αιγυπτιακών δυνάμεων, οδήγησε τους Έλληνες σε δεινή ήττα, με τις απώλειές τους να ανέρχονται σε 600 περίπου νεκρούς.

Η ήττα των επαναστατών προκάλεσε την οργή των υπόλοιπων οπλαρχηγών που συμμετείχαν στη σύγκρουση ενώ ο Σκούρτης θεωρήθηκε ως ο βασικός υπεύθυνος για το ανεπιτυχές αποτέλεσμα με επακόλουθο να αντικατασταθεί από τον Θεόδωρο Κολοκοτρώνη, που μέχρι τότε ήταν φυλακισμένος ως αντικυβερνητικός. Μετά τη λήξη της επανάστασης και τη δημιουργία του ελληνικού κράτους παραχωρήθηκαν στον Σκούρτη αγροτικές εκτάσεις στον Δαμαλά της Αργολίδας.

## Παραπομπές


## Βιβλιογραφία
*Κωστή Παπαγιώργη, *Κανέλλος Δεληγιάννης*, εκδόσεις Καστανιώτη, πέμπτη έκδοση, Αθήνα 2001.
*Χρ. Α. Στασινόπουλου, *Λεξικό της Ελληνικής Επαναστάσεως του 1821*, εκδόσεις Δεδεμάδη, 1979.
**Ιστορία Ελληνικού Έθνους*, Εκδοτική Αθηνών, 1975, τ. ΙΒ'.
*Εγκυκλοπαίδεια *Πάπυρος Λαρούς Μπριτάννικα*, 1993, τ. 54.

Κατηγορία:Καπεταναίοι του 1821
Κατηγορία:Ύδρα
Κατηγορία:Έλληνες ναυτικοί
Διεθνής Κλίμακα Πυρηνικών Γεγονότων

Η **Διεθνής Κλίμακα Πυρηνικών Γεγονότων** είναι μια μέθοδος ενημέρωσης του πληθυσμού σχετικά με τη σοβαρότητα πυρηνικών και ραδιολογικών συμβάντων και ατυχημάτων.

Μετά το ατύχημα του Τσερνόμπιλ, οι αρχές της Γαλλίας προχώρησαν στη δημιουργία ενός συστήματος που περιέγραφε το βαθμό επικινδυνότητας πυρηνικών συμβάντων. Πάνω σ' αυτό το σύστημα η Διεθνής Οργάνωση Ατομικής Ενέργειας δημιούργησε την Δ.Κ.Π.Γ. που χρησιμοποιείται από το 1990. Αρχικά, η χρήση της περιοριζόταν σε συμβάντα εντός πυρηνικών σταθμών παραγωγής ενέργειας, αλλά από το 2006 επεκτάθηκε σε όλο τον κύκλο της πυρηνικής βιομηχανίας, όπως μεταφορά, αποθήκευση και χρήση ραδιολογικών υλικών, με την εξαίρεση των στρατιωτικών εφαρμογών.

Πρόκειται για μια κλίμακα 7 επιπέδων στην οποία τα χαμηλότερα επίπεδα 1, 2 και 3 χαρακτηρίζονται ως *συμβάντα* και τα τέσσερα υψηλότερα ως *ατυχήματα*. Γεγονός ήσσονος σημασίας χαρακτηρίζεται *εκτροπή* ή *παρέκκλιση* και ταξινομείται στο επίπεδο 0. Το μέγιστο στην κλίμακα είναι το 7 και ονομάζεται *μεγάλο ατύχημα* ή σε κάποιες γλώσσες *καταστροφικό ατύχημα*. Μέχρι σήμερα, έχουν συμβεί μόνο δύο ατυχήματα επιπέδου 7: στο Τσερνόμπιλ το 1986 και στο σταθμό Φουκουσίμα 1 το 2011.

## Παραπομπές


Κατηγορία:Πυρηνικά ατυχήματα
Κατηγορία:Κλίμακες
Κατηγορία:Περιβαλλοντικές καταστροφές
Αργιόπη (αράχνη)

thumb|Argiope bruennichi
thumb|150px|Argiope bruennichi

Η **Αργιόπη** (*Argiope bruennichi*) είναι μια αράχνη της οικογένειας Araneidae και της υπόταξης Araneomorphae, η οποία απαντάται σε όλον τον κόσμο.

Η Αργιόπη είναι μια από τις μεγαλύτερες αράχνες της Ευρώπης. Το μέγεθος των θηλυκών είναι 2 εκατοστά, αλλά όταν έχουν τεντωμένα τα πόδια τους φτάνουν τα 4 εκατοστά. Επίσης, οι αράχνες του γένους Αργιόπη κατασκευάζουν πολύ ανθεκτικούς και εντυπωσιακούς ιστούς. Τα κύρια ενδιαιτήματα της Αργιόπης είναι οι κήποι και τα μεσογειακά δάση.

Κατηγορία:Αραχνίδια
Μαραθούντα Σύμης

Η **Μαραθούντα** είναι μικρός παραθαλάσσιος οικισμός της Σύμης στην Περιφερειακή Ενότητα Ρόδου και τα Δωδεκάνησα.

## Γενικά στοιχεία - αξιοθέατα
Η Μαραθούντα βρίσκεται στο νότιο τμήμα του νησιού και τα ανατολικά παράλιά του σε υψόμετρο 10 μέτρα ενώ απέχει περίπου 18 χλμ. Ν.-ΝΔ. από την Σύμη. Η παραλία της αποτελεί δημοφιλή προορισμό το καλοκαίρι όπου υπάρχει τουριστική κίνηση στο νησί. Στα νοτιοδυτικά της, στον μυχό του όρμου Πανόρμου και δίπλα σε πευκοδάσος, είναι η ιστορική Μονή Ταξιάρχου Μιχαήλ του Πανορμίτου (αναφέρεται από τον 15ο αιώνα). Πρόκειται για μία από τις εννέα αρχαγγελικές μονές του νησιού, η οποία μαζί με την Πάτμο θεωρούνται τα δύο μεγαλύτερα προσκυνήματα της Δωδεκανήσου. 

### Κόλπος Μαραθούντα
Ο κόλπος του Μαραθούντα ή αλλιώς η Μαραθούντα είναι μία από τις παραλίες του νησιού. Φημίζεται για τα καθαρά, καταγάλανα νερά της και τη γαλήνη που αποπνέει στους επισκέπτες της. Είναι η τελευταία παραλία όπου δημιουργήθηκαν υποδομές από τους τοπικούς φορείς για να δεχτεί επισκέπτες και από τις λίγες παραλίες του νησιού που είναι προσβάσιμη με αυτοκίνητο. Φτάνοντας στο φυσικό λιμάνι του Γιαλού κάποιος μπορεί να πάρει τον κεντρικό δρόμο για να βρεθεί στο κόλπο Μαραθούντα. Άλλος τρόπος πρόσβασης είναι το θαλάσσιο taxi, του οποίου είναι και η τελευταία στάση.  Βρίσκεται μερικά χιλιόμετρα από το κέντρο της πόλης καθιστώντας την έτσι ιδανική γι' αυτούς που θέλουν να απολαύσουν το μπάνιο τους με ησυχία και ηρεμία. Λόγω της καθαρότητας του νερού προσφέρει εντυπωσιακή θέα του βυθού στους λάτρεις των καταδύσεων ενώ διαθέτει κέντρο εστίασης και καταλύματα διαμονής. 

## Διοικητικά - πληθυσμιακά στοιχεία
Αναφέρεται επίσημα, μετά την Ενσωμάτωση των Δωδεκανήσων, το 1948 στο ΦΕΚ 248Α - 28/09/1948 να  προσαρτάται στο δήμο Σύμης. Οι απογραφές πληθυσμού μετά την Ενσωμάτωση των Δωδεκανήσων είναι:

## Παραπομπές


Κατηγορία:Χωριά της Σύμης
Κατηγορία:Χωριά της περιφερειακής ενότητας Ρόδου
Εμπορειός Σύμης

*Για οικισμούς με το ίδιο όνομα δείτε το λήμμα: [[Εμπορειός ]]*

Ο **Εμπορειός** ή **Νημποριός** είναι μικρός παραθαλάσσιος οικισμός της Σύμης στα Δωδεκάνησα.

## Γενικά στοιχεία
Ο Εμπορειός βρίσκεται στο βόρειο τμήμα του νησιού και τη δυτική πλευρά του Κόλπου Σύμης σε υψόμετρο 10 μέτρα. Το χωριό είναι το δεύτερο λιμάνι της Σύμης και έχει χαρακτηριστεί παραδοσιακός οικισμός.

Διαθέτει όμορφη παραλία στο Γιαλό σε απόσταση περίπου 4 χιλιόμετρα δυτικά της Σύμης (πόλη). Το καλοκαίρι έχει αρκετή τουριστική κίνηση και έχει εξελιχθεί σε ένα αναπτυσσόμενο τουριστικό θέρετρο. Στο χωριό βρίσκεται το σπίτι της ιστορικής πολιτικής οικογένειας των Γεννηματάδων.

Θρησκευτικά αξιοθέατα είναι ο Ιερός Ναός Μέσα Παναΐδι που είναι κτισμένος μαζί με τους Ιερούς Ναούς Μέσα Σωτήρη και Μιχαηλιδάκια πάνω στα ερείπια παλαιοχριστιανικής βασιλικής.

## Πληθυσμιακά στοιχεία
Σύμφωνα με την απογραφή του 2021 έχει πληθυσμό 21 κατοίκους. Οι απογραφές πληθυσμού μετά την Ενσωμάτωση των Δωδεκανήσων είναι:

## Παραπομπές


Κατηγορία:Χωριά της Σύμης
Κατηγορία:Χωριά της περιφερειακής ενότητας Ρόδου
Μάχη του Καστέλλου Ρεθύμνης

Η **Μάχη του Καστέλλου Ρεθύμνης** ονομάζεται πολεμική εμπλοκή της Επανάστασης του 21 που πραγματοποιήθηκε στην Κρήτη και είχε νικηφόρα έκβαση για τους Τούρκους.

## Η εξέλιξη των γεγονότων
Η μάχη ξεκίνησε στις 8 Απριλίου και έληξε στις 14 Απριλίου του 1822. Οι Τούρκοι του Ρεθύμνου έκαναν εκστρατεία εναντίον των Ελλήνων στην θέση *Κάστελλος*. Αποκρούστηκαν όμως από τους άνδρες του ηρωικού οπλαρχηγού Βαλέστρα. Οι Τούρκοι υποχώρησαν και έχασαν άνδρες καθώς και δύο σημαίες. Τελικά όμως οι Τούρκοι κατατρόπωσαν τους Έλληνες έξω από το Ρέθυμνο και ο Βαλέστας σκοτώθηκε στην μάχη.

## Πηγές
* Ιστορία του μηνός - Χρονικά της Εκαντοταετηρίδος (1822) 

Κατηγορία:Μάχες της Ελληνικής Επανάστασης του 1821
Κατηγορία:Οθωμανική Κρήτη
Σπύρος Χαλβατζής

Ο **Σπύρος Χαλβατζής** είναι Έλληνας εκδότης και πολιτικός, γεννήθηκε το 1947 στην Κοζάνη.

## Βιογραφία
Γεννήθηκε το 1947 στην Κοζάνη, τελείωσε το επτατάξιο νυχτερινό Γυμνάσιο της Κοζάνης και παράλληλα εργαζόταν ως γουνεργάτης στην Καστοριά.

Υπήρξε μέλος της Νεολαίας ΕΔΑ το 1962, κατά τη διάρκεια της Χούντας των Συνταγματαρχών εξορίστηκε στη Γυάρο, στη Λέρο και στον Ωρωπό. Εκλέχτηκε στην ΚΕ του ΚΚΕ το 1978 ενώ υπήρξε Γραμματέας του Κεντρικού Συμβουλίου της ΚΝΕ από το 1979 έως το 1986. Ήταν μέλος του Πολιτικού Γραφείου της ΚΕ του ΚΚΕ από το 1986 έως το 2009. Υπήρξε Νομαρχιακός σύμβουλος της Αθήνας από το 1994 έως το 2002 και από το 2002 Δημοτικός σύμβουλος μέχρι το 2007.

Ο Σπύρος Χαλβατζής είναι βουλευτής Β' Αθηνών από το 2007.

Είναι παντρεμένος με την Μαριάνθη Αλειφεροπούλου και έχει δύο παιδιά.

## Παραπομπές


Κατηγορία:Βουλευτές εκλεγμένοι με το ΚΚΕ
Κατηγορία:Βουλευτές Β΄ Αθηνών
Κατηγορία:Έλληνες κομμουνιστές
Φετιχιέ Τζαμί (Αθήνα)

Το **Φετιχιέ τζαμί**, («Τζαμί του Πορθητή»), είναι ένα κτήριο που οικοδομήθηκε το β' μισό του 17ου αιώνα στο κέντρο της Αθήνας.

Κατασκευάστηκε το 1668–1670 και βρίσκεται στο βόρειο τμήμα της Ρωμαϊκής Αγοράς, κοντά στον Πύργο των Ανέμων, κτισμένο στα ερείπια μιας τρίκλιτης βασιλικής της μεσοβυζαντινής περιόδου. Κατά την τουρκοκρατία, ήταν γνωστό ως "το τζαμί του Σταροπάζαρου". Από το 1834, όταν η Αθήνα έγινε πρωτεύουσα του ελληνικού κράτους και μέχρι τις πρώτες δεκαετίες του 20ού αιώνα χρησιμοποιήθηκε ως στρατιωτικό αρτοποιείο. Έκτοτε χρησιμοποιήθηκε κυρίως ως αρχαιολογική αποθήκη για τα διάφορα ευρήματα των ανασκαφών της Αγοράς και της Ακρόπολης.  Λόγω της πληθώρας διαθέσιμου οικοδομικού υλικού κατά το χρόνο ανεγέρσεώς του, ενσωματώνει αρχιτεκτονικά μέλη των κλασσικών και βυζαντινών χρόνων, μεταξύ των οποίων και ιωνικά κιονόκρανα της αρχαίας εποχής.

Με εξαίρεση την αφαίρεση των πλέον πρόσφατων αρχιτεκτονικών παρεμβάσεων και την επιστροφή του στην αρχική του κατάσταση το 1935, το τζαμί δεν είχε ποτέ υποβληθεί σε πλήρη ανακαίνιση, ενώ το 2010 είχε εμφανίσει σοβαρά προβλήματα στατικότητας. Το φθινόπωρο του 2010, το Υπουργείο Πολιτισμού αποφάσισε την εκκένωση του κτιρίου από τις διάφορες αρχαιότητες που βρίσκονταν αποθηκευμένες εκεί, καθώς και την έναρξη διαδικασίας ανακαίνισης, η οποία ολοκληρώθηκε το 2017.

Σήμερα, το μνημείο είναι επισκέψιμο και λειτουργεί και ως χώρος εκθέσεων.

## Παραπομπές


Κατηγορία:Ισλαμική αρχιτεκτονική
Κατηγορία:Οθωμανικά τζαμιά στην Ελλάδα
Κατηγορία:Διατηρητέα κτίρια στην Αθήνα
Κατηγορία:Ρωμαϊκή Αγορά της Αθήνας
Μάχη στο Κομπότι

Η **μάχη στο Κομπότι** ήταν πολεμική εμπλοκή της Επανάστασης του 1821, με νικηφόρα έκβαση για τους Έλληνες.

## Η εξέλιξη των γεγονότων
Στις 10 Ιουνίου 1822, ο ελληνικός στρατός, αφού πέρασε από τον Καρβασαρά,  βγήκε από το Μακρυνόρος και στρατοπέδευσε στο Κομπότι. Επικεφαλής του ήταν ο Αλέξανδρος Μαυροκορδάτος. Οι Οθωμανοί, πληροφορημένοι για τις κινήσεις των Ελλήνων, άρχισαν να συγκεντρώνουν δυνάμεις στην Πρέβεζα και την Άρτα. Επικεφαλής των δυνάμεων αυτών ήταν οι Κιουταχής και Ισμαήλ Πασάς Πλιάσας. Ο Πλιάσας, επικεφαλής 500 ιππέων βγήκε στις 10 Ιουνίου από την Άρτα με σκοπό να ανιχνεύσει τις ελληνικές θέσεις και συγχρόνως να παρασύρει τον ελληνικό στρατό προς την πεδιάδα, όπου θα δεχόταν την επίθεση του οθωμανικού πεζικού. Ο Μάρκος Μπότσαρης όμως, αντιλήφθηκε τις προθέσεις του και με σύστασή του οι Έλληνες οχυρώθηκαν σε φυσικές τάφρους της περιοχής. Έτσι, όταν οι ιππείς του Πλιάσα άρχισαν την επίθεση βρέθηκαν αντιμέτωποι με απροσδόκητη αντίσταση, στην οποία πρωτοστατούσε ο Φιλέλληνας Γερμανός στρατηγός Νόρμαν. Οι Οθωμανοί υποχρεώθηκαν να τραπούν σε φυγή προς την Άρτα κυνηγημένοι από τους Έλληνες, αφήνοντας πολλούς νεκρούς πίσω τους, ανάμεσα στους οποίους ήταν κι ο κεχαγιάς (υπαρχηγός) του Πλιάσα, Μετζάλης, που σκοτώθηκε από τους άνδρες του Γενναίου Κολοκοτρώνη.

## Παραπομπές


## Πηγές
* Ιστορία του μηνός - Χρονικά της Εκαντοταετηρίδος (1822) 

Κατηγορία:Μάχες της Ελληνικής Επανάστασης του 1821
Κατηγορία:Ιστορία της Άρτας
Β΄ Εθνική ποδοσφαίρου ανδρών 1968-69

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 1968-69** διεξήχθη σε δύο ομίλους των 18 ομάδων, δηλαδή μετείχαν συνολικά 36 ομάδες. Οι νικητές των δύο ομίλων ανέβηκαν στην Α΄ εθνική κατηγορία, ενώ οι δύο δευτεραθλητές είχαν την ευκαιρία να διεκδικήσουν την άνοδό τους σε αγώνες διαβάθμισης. 

## Διοργάνωση

Μια από τα ίδια στο πρωτάθλημα Β΄ Εθνικής του 1968-69. Στην Α΄ Εθνική κατηγορία ανέβηκαν οι δύο πρωταθλητές των ομίλων, ενώ ανέβηκαν και οι δευτεραθλητές που επικράτησαν στους διπλούς αγώνες διαβάθμισης με την 14η και 15η ομάδα της Α΄ Εθνικής. Και πάλι δεν υποβιβάστηκε καμιά ομάδα, αφού την επόμενη σεζόν δημιουργήθηκε και τρίτος όμιλος στη Β΄ εθνική με την προσθήκη άλλων 18 ομάδων από τα τοπικά πρωταθλήματα (3Χ18=54).

Ορισμένες ομάδες εξαναγκάστηκαν σε συγχώνευση και εμφανίστηκαν με νέες ονομασίες, όπως η Α.Σ. Ρόδος αντί του Διαγόρα και ο Α.Σ. Φλώρινα αντί του Νικηφόρου Φλωρίνης. 

***Ομάδες**: 36
***Όμιλοι**: 2 των 18 ομάδων.
***Πρωταθλητές**: 
** **[[Παναχαϊκή Γ.Ε. (ποδόσφαιρο)|Παναχαϊκή]]**: άνοδος στην Α΄ Εθνική.
** **[[Α.Ο. Καβάλα (ποδόσφαιρο)|Α.Ο. Καβάλα]]**: άνοδος στην Α΄ Εθνική.
*  ** Διαβάθμιση για άνοδο**:
****[[Α.Ο. Προοδευτική Νεολαία (ποδόσφαιρο)|Προοδευτική]]**: επικράτησε και ανέβηκε στην Α΄ Εθνική.
****[[Α.Σ. Ολυμπιακός Βόλου 1937 (ποδόσφαιρο)|Ολυμπιακός Βόλου]]**: επικράτησε και ανέβηκε στην Α΄ Εθνική.
***Υποβιβασμός**: καμία ομάδα. 
****Υποβιβασμός από Α΄ Εθνική (4)**: Απόλλων Αθηνών, Γ.Α.Σ. Βέροια, Α.Ο. Τρίκαλα, Α.Ο. Χαλκίδα.
****Άνοδος στη Β΄ από το [[Ειδικό ερασιτεχνικό πρωτάθλημα ποδοσφαίρου 1969|ερασιτεχνικό πρωτάθλημα]] (18)**: 18 ομάδες, με σκοπό τη δημιουργία και τρίτου ομίλου.

### Πρώτοι σκόρερ

Οι πρώτοι σκόρερ κάθε ομίλου ήταν: 

***Νότιος όμιλος**: Κώστας Δαβουρλής (Παναχαϊκή): 34 γκολ.
***Βόρειος όμιλος**: Άγγελος Πλατωνίδης (Α.Ε. Ορχομενού): 26  γκολ. 

## Βαθμολογίες

## Αγώνες διαβάθμισης
Σύμφωνα με την προκήρυξη του πρωταθλήματος οι δευτεραθλήτριες των δύο ομίλων της Β΄ εθνικής έδωσαν αγώνες διαβάθμισης με την 14η και 15η ομάδα της Α΄ εθνικής για μια θέση στην ανώτερη κατηγορία. Στους αγώνες αυτούς δεν μετρούσε το σκορ αλλά μόνο το αποτέλεσμα: νίκη-ισοπαλία-ήττα. Δηλαδή, για να προκριθεί μια ομάδα έπρεπε να σημειώσει δυο νίκες ή νίκη-ισοπαλία. Σε κάθε άλλη περίπτωση (δυο ισοπαλίες ή μια νίκη για κάθε ομάδα) γινόταν τρίτος αγώνας σε ουδέτερο γήπεδο, με παράταση και κλήρωση.

*Απόλλων Αθηνών - **[[Α.Ο. Προοδευτική Νεολαία (ποδόσφαιρο)|Προοδευτική]]**: 1-0, 0-1, 1-1 (στο γήπ. Λεωφόρου) κλήρωση υπέρ Προοδευτικής. Ανέβηκε η Προοδευτική ενώ ο Απόλλων υποβιβάστηκε για πρώτη φορά στην ιστορία του.
*Γ.Α.Σ. Βέροια - **[[Ολυμπιακός Βόλου]]**: 1-2, 3-2, 1-2 (στη Λάρισα). Ανέβηκε ο Ολυμπιακός Β. ενώ η Βέροια υποβιβάστηκε.

## Πηγές

*Στατιστική ποδοσφαίρου.
*Ανδρέας Μπόμης, "Αλμανάκ. Όλα για το ποδόσφαιρο '91", σ. 24-25.
*Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σελ. 304-308.
*"Τα δεκάχρονα της κατηγορίας 1968-69". 
*Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 83-87.

## Παραπομπές


Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1968-1969
Μάχη του Αγίου Βλασίου (Αιτωλοακαρνανία)

Η **μάχη του Άη Βλάση** ή **του Σοβολάκου** ή **της Κορομηλιάς**, ήταν πολεμική εμπλοκή της Επανάστασης του 21 με νικηφόρα έκβαση για τους Έλληνες, η οποία διεξήχθη στη τοποθεσία «Αλώνι της Κοροµηλιάς» της Αιτωλοακαρνανίας. Η έκβαση της μάχης, που ήταν η πρώτη σημαντική νίκη του οπλαρχηγού Γεώργιου Καραϊσκάκη, έπαιξε καθοριστικό ρόλο στην εδραίωση της φήμης του και είχε αποφασιστική σημασία για τη στάση του εντός του επαναστατικού αγώνα των Ελλήνων και στην μετέπειτα ανάδειξή του σε έναν από τους κύριους πρωταγωνιστές του 1821.

## Η εξέλιξη των γεγονότων
Μετά τη λήξη της πρώτης πολιορκίας του Μεσολογγίου οι Τούρκοι έστειλαν 3.000 Τουρκαλβανούς υπό τους Ισμαήλ Πλιάσσα, Ισμαήλ Χατζημπέντο και Άγο Βασιάρη να πάνε στην Πρέβεζα, με στόχο την εξασφάλιση και αποστολή πολεμικού υλικού και τροφίμων. Ο Καραϊσκάκης, πληροφορούμενος την πρόθεσή τους να διαβούν από το αρματολίκι των Αγράφων κίνησε γρήγορα και κατέλαβε με 800 πολεμιστές τον Άη Βλάση (βορειοδυτικά του Αγρινίου). Στις 15 Ιανουαρίου 1823, ο Καραϊσκάκης μετακινήθηκε στη θέση «Κορομηλιά», τοποθετώντας τους άνδρες του περιμετρικά στην κορυφογραμμή, ενώ εκείνος μαζί με άλλους (μεταξύ των οποίων και ο τοπικός οπλαρχηγός Γεωργάκης Πεσλής) παρέμειναν στο κέντρο της παράταξης.

Όταν έφθασαν οι Τούρκοι στο πέρασμα, απαίτησαν από τους Έλληνες να τους αφήσουν ελεύθερη τη διάβαση, αλλά εκείνοι αρνήθηκαν κι έτσι ξεκίνησε η επίθεσή τους και η σύγκρουση.
Αρχικά οι επιτιθέμενοι πέτυχαν σημαντικά πλήγματα στον ελληνικό σχηματισμό, τρέποντας σε φυγή τα δυο άκρα της παράταξης των Ελλήνων. Ωστόσο, έγινε κατορθωτή η ανασύνταξη του ελληνικού στρατεύματος πίσω από τον Καραϊσκάκη, στο κέντρο της παράταξης, με τελικό αποτέλεσμα τη νίκη, καθώς και την καταδίωξη των αντιπάλων μέχρι το Αγρίνιο (τότε Βραχώρι). Ως απώλειες των Τουρκαλβανών αναφέρθηκαν 200 νεκροί, ανάμεσά τους και ο Χατζημπέντος, από βόλι μάλιστα του ίδιου του Έλληνα αρχηγού, ενώ από ελληνικής πλευράς οι νεκροί ήταν 20, μεταξύ τους και ο Μπακογιάννης, πρωτοπαλίκαρο και στενός φίλος του Καραϊσκάκη.

## Σημειώσεις

## Παραπομπές


## Βιβλιογραφία
*

* Διαθέσιμο στο: ''academia.edu''.
 

Αγιου Βλασιου Μαχη
Αγιου Βλασιου Μαχη
Γιάννης Σταθάς

Ο **Γιάννης Σταθάς** (1758-1812) ήταν αρματολός από το Βάλτο Αιτωλοακαρνανίας.
## Βιογραφικό
Στα τέλη του 18ου αιώνα έδρασε μαζί με τον Ευθύμιο Βλαχάβα στα Χάσια και στον Όλυμπο και κατά τη διάρκεια του Ρωσοτουρκικού πολέμου (1806-1807) μαζί με άλλους αρματολούς ενίσχυσε τα ρωσικά στρατεύματα. Μετά την ανακωχή του 1807 ο Σταθάς και άλλοι αρματολοί κατέφυγαν στη Σκιάθο, δημιούργησαν ένα στολίσκο από 70 πλοιάρια (που τα έβαψαν μαύρα και στα οποία έδωσαν ονόματα όπως Όλυμπος, Μοριάς, Άσπρη Θάλασσα, Μαύρο Καράβι κ.α.) και συνέχισαν τις επιδρομές κατά των Τούρκων. Δημοτικό τραγούδι της εποχής περιγράφει την επίθεση του στολίσκου του Σταθά εναντίον τουρκικής κορβέτας στα παράλια της Χαλκιδικής.Επίσης να σημειωθεί, ότι τότε αναρτήθηκε η πρώτη Ελληνική σημαία, με τον λευκό σταυρό στον μέσον της  και τα μπλε τετράγωνα στα άκρα της.Η μεγάλη Πύλη με τον Σουλτάνο προσπάθησε να τους δελεασμό  χρηματικής αμοιβής και με αμνηστία για να σταματήσουν το έργο τους άλλα δεν τα κατάφερε .Καθοριστικό ρόλο έπαιξε το δριμύ ψύχος του 1807 στην διάλυση του στόλου, με αποτέλεσμα να ξαναγυρίσουν στην στεριά να συνεχίσουν τον αγώνα τους.
## Πηγές
* Εγκυκλοπαίδεια Πάπυρος Λαρούς Μπριτάννικα, τ. 47

Κατηγορία:Αρματολοί
Μάχη του Αιτωλικού

Η **μάχη του Αιτωλικού** ήταν επεισόδιο της επανάστασης του 21.

## Η εξέλιξη των γεγονότων
Ο Τουρκικός στρατός με επικεφαλής τον Σκόδρα πασά Μουσταή στρατοπέδευσε στο Αιτωλικό. Από εκεί την νύχτα της 20ής Σεπτεμβρίου κατέλαβε τα χωριά Μποχώρι και Γαλατά απέναντι από την Πάτρα και διευκόλυνε το εφοδιασμό του από την θάλασσα. Στις 3 Οκτωβρίου οι Έλληνες έκαναν απόβαση και επιτέθηκαν σε σώμα ιππέων του στρατού του πασά. Ακολούθησε πολιορκία του Αιτωλικού από τους Τούρκους δύο μέρες αργότερα. Οι Έλληνες οχυρώθηκαν υπό την διεύθυνση του μηχανικού Κοκκίνη και ενός Άγγλου πυροβολητή Μιρτίνου. Είχαν και μαζί τους έξι πυροβόλα που έφεραν από το Μεσολόγγι. Στις 17 Νοεμβρίου, 300 Σουλιώτες και σώμα ντόπιων υπό τις διαταγές του Κίτσου Τζαβέλα επιτέθηκαν εναντίον μοίρας του τούρκικου στρατού. Οι Έλληνες νίκησαν αποκομίζοντας πολλά λάφυρα και μια τουρκική σημαία. Τελικά, ο Σκόδρας πασάς εγκατέλειψε το Αιτωλικό υποχωρώντας την νύκτα της 30 Νοεμβρίου και αφού πυρπόλησε το στρατόπεδό του.

## Πηγές
*
*Ιστορία του μηνός - Χρονικά της Εκαντοταετηρίδος (1822) 

Αιτωλικου
Κατηγορία:Ιστορία της Αιτωλοακαρνανίας
Κατηγορία:Αιτωλικό